Број: 201/2022-03

Датум: 25.02.2022. године

**СКУПШТИНА ГРАДА НИША**

**- Председнику др Бобану Џунићу -**

**Предмет:** Предлог за допуну дневног реда

У складу са овлашћењем прописаним чланом 77. Пословника Скупштине Града Ниша (''Службени лист Града Ниша'', број 6/2017-пречишћен текст), Градско веће Града Ниша упућује предлог да се дневни ред седнице Скупштине Града Ниша, заказане за 02.03.2022. године, допуни следећом тачком:

* Предлог програма спровођења друштвене бриге за здравље на територији Града Ниша за 2022. годину

Предлог наведеног акта, који Вам у прилогу достављамо, Градско веће Града Ниша је утврдило на седници, одржаној дана 25 02.2022. године.

Чланом 13. Закона о здравственој заштити („Сл.гласник РС“ број 25/2019) прописано је да друштвена брига за здравље на нивоу јединице локалне самоуправе обухвата мере за обезбеђивање и спровођење здравствене заштите од интереса за грађане на територији јединице локалне самоуправе.

Програмом спровођења друштвене бриге за здравље на територији Града Ниша за 2022. годину уређује се начин расподеле средстава здравственим установама у Граду Нишу за 2022. годину за спровођење друштвене бриге за здравље и стварање услова за бољу приступачност и доступност у спровођењу здравствене заштите.

Буџетом Града Ниша за 2022. годину дефинисана су средства која су намењена здравственим установама за бољу доступност и приступачност у коришћењу здравствене заштите на територији Града Ниша у укупном износу од 25.000.000,00 динара.

На основу свега наведеног, предлаже се допуна дневног реда седнице Скупштине Града Ниша, заказане за 02.03.2022. године.

**ПРЕДСЕДНИЦА**

**Драгана Сотировски**